# Bygdøy skole FAU

## Møteprotokoll fra FAU-møte

Tirsdag 10. januar 2023

|  |  |
| --- | --- |
| Til stede: |  |
| Neste møte: | Tirsdag 7. februar klokken 18.00-20.00 |

1. Godkjenning av referat fra FAU-møte 29. november 2022

Vedtak: Referat fra forrige FAU-møte ble godkjent.

1. Informasjon fra skolen

Orientering om elevundersøkelsen som kommer snart.

Det er noe bevegelse i lærerstaben.

Skolegården er pt veldig glatt. De fleste skolene i Oslo sliter med det samme. Det er mangel på strøsand på lageret til Oslobygg.

En del elever går på skole i utlandet dette skoleåret og er innom på besøk. De kan besøke klassen etter avtale med ledelsen. De er ikke dekket av skolens forsikring da de er utskrevet fra skolen.

Spørsmål om bekjempelse av lus ble tatt opp. Ledelsen følger opp dette aktivt sammen med helsesykepleier. Skjema for lusebekjempelse sendes ut i klasser hvor det oppdages lus.

Foresatte melder noe forskjellig praksis i de ulike klassene i forhold til «sukker på skolen». Ledelsen følger dette opp med lærere.

Det er nedadgående elevtall på Bygdøy skole som får konsekvenser for økonomien.

Mange elever kommer for sent, og det er generelt høyt fravær på Bygdøy skole. Spesielt i forkant og etterkant av ferier.

En FAU-representant stilte spørsmål om det skjer slåssing på skolen. Det er ikke direkte slåssing, men det er snakk om dytting, knuffing og sparking i forbindelse med fotball/ballspill. Dette følges opp av lærere/ledelse. FAU tar opp saken med Huk fotball.

1. Budsjett

Det ble vist til gjennomgangen av budsjettet på sist møte. Det er gjort mindre justeringer i budsjettet etter sist møte. Videre ble FAU enige om å videreføre bidrag til avslutningsfest for 7. klasse, men en justering pr elev på 50kr, slik at bidraget blir 350 kr pr elev.

Vedtak: Budsjettet ble vedtatt.

1. Valg av vararepresentant til Driftsstyret

Vedtak: FAU-leder, Jeanette Nordan, ble valgt til vararepresentant til Driftsstyret.

1. Informasjon om Stormøte i mars

FAU's nestleder informerte om at de har funnet en potensiell kandidat til å holde et foredrag om nettbruk (inkl sosiale medier) blant barn og unge. Kommer tilbake med mulige datoer på neste FAU-møte.

1. Erfaringer fra juleaksjonen

FAU er veldig takknemlig for all bistand de fikk med boller, saft, kaffe og vippsbidrag. Tidligere og tydeligere kommunikasjon om arrangementet må ut til foreldrene. Innspill om at man bør sette dato for de ulike arrangementene allerede i august/på foreldremøtene i september og fordele oppgaver.

1. Status faste oppgaver:

- Gjenglemt tøy

- Telefonkatalogen

- BAKS

- Aksjonsdagen

- 17. mai

- Stormøte

- Natteravn

**8. Info fra Skolemiljøutvalget (SMU).**

Oppfordring om å få i gang årshjul, fellesaktiviteter og vennegrupper igjen. Dette er positivt for det psykososiale miljøet på skolen.

1. Gratisprinsippet i skolen

En påminnelse om et viktig prinsipp i skolen som vi bør huske på. Skolen blir fulgt opp på dette.

1. Informasjon om ressursfordelingsmodellen i Oslo

Åpent møte 18. januar.